Jeff Herr

De **Jeff Herr**, gebuer den 3. Juli 1980 an der Stad Lëtzebuerg, ass e lëtzebuergesche Schlogezeispiller, Perkussionist, Bandleader a Komponist.

## Biographie

De Jeff Herr huet seng éischt Perkussiouns- a Musekscoursen am Stater Conservatoire geholl, wou hie Coursë beim Guy Frisch, Al Ginter a Rainer Kind hat. Vun 2001 bis 2008 ass hien Jazz-Schlogezei op d'Héichschoul “Hogeschool Zuyd” zu Maastricht studéiere gaangen, wou hien ë. a. vum Ron Van Stratum a vum Arnoud Gerritse forméiert gouf. Och huet hien u Meeschterklassen deelgeholl, ë. a. mam Nippy Noya, Changuito, Phil Maturano.

Zënter 2001 huet de Jeff Herr am Kader vu verschiddene Gruppen a Projeten mat follgende Museker gespillt: Rouzbeh Asgarian, Joachim Badenhorst, Maxime Bender, Shlomit Butbul, Remo Cavallini, Manu Codjia, Marc Demuth, Maxime Delpierre, Christophe Devisscher, Sigurdur Flosason, Ro Gebhardt, Lata Gouveia, Ernie Hammes, Stefanie Heinzmann, Greg Lamy, Magik Malik, Pandit Deobrat Mishra, Pascal Mohy, Carlo Nardozza, Jef Neve, Mikkel Ploug, Tineke Postma, Michel Reis, Sylvain Rifflet, Adam Rogers, Pascal Schumacher, Zhenya Strigalev, Shahab Tiam, Franz Von Chossy, …

2003 huet de Jeff Herr seng eege Band gegrënnt, d'Jeff Herr Corporation, mat Museker déi hie wärend senge Studien zu Maastricht begéint war: Carlo Nardozza (Trompett), Joonas Lorenz (Fender-Rhodes-Piano a Synthesizer) an Tom Van Acker (Bass). 2012 huet de Jeff Herr seng "Corporation" zesumme mam Maxime Bender um Saxofon a mam Laurent Payfert um Kontrabass nei opgestallt.

2005 gouf de Jeff Herr Member vun der Soul/R'n'B-Band Funky P, déi am Joer 2006 e grousse Succès mat hirer éischter Single "Smile Baby" feiere konnt. D'EP “Funk'd Up” (2012) mat de Stécker “Move Your Body”, “Funkamental” a “World Is Burning” war och erfollegräich a gouf dacks op den nationale Radiosendere gespillt.

2011 huet de Jeff Herr zesumme mam Batteur Joel Heyard den Duo “JH Groove Factory” gegrënnt.

De Jeff Herr ass Batteur a verschidde Gruppen zu Lëtzebuerg (Jeff Herr Corporation, Tele-Port, Herr Bender, Pascal Schumacher, Lata Gouveia, Remo Cavallini Band, Thorunn) an am Ausland (Shlomit Butbul, Sigurdur Flosason, Rouzbeh Asgarian, Shahab Tiam, Pandit Deobrat Mishra).

Nieft Concerten an deene meeschten europäesche Länner huet de Jeff Herr u Tournéeën an Indien, Japan, Vietnam an Australien deel geholl an op follgende Festivalle gespillt:
*Europa
**Belsch: Gaume Jazz Festival (Rossignol)
**Däitschland: Hildener Jazztage, Münsterland Festival (Rheine)
**Frankräich: D'Jazz Nevers Festival, Jazz à Millau, Jazz en Occitanie (Montpellier), Nancy Jazz Pulsations, Têtes de Jazz Festival (Avignon), Jammin'Juan (Juan-les-Pins)
**Griicheland: Technopolis Jazz Festival Athens, European Jazz Festival (Athen)
**Holland: North Sea Jazz Festival (The Hague), Jazz Maastricht
**Irland: Guinness Jazz Festival (Cork)
**Island: Reykjavik Jazz Festival
**Lëtzebuerg: Blues-'n'-Jazz-Rallye (Stad), Rock um Knuedler (Stad), Like a Jazz Machine Festival (Diddeleng)
**Portugal: Avante Festival (Lissabon)
**Rumänien: Sibiu Jazz Festival
**Russland: Moscow City Jazz Festival
**Ukraine: Odessa Jazz Festival, Vinnitsya Jazz Festival
**Vereenegt Kinnekräich: Aberdeen Jazz Festival, London Jazz Festival
*Afrika
**Cap Vert: Kriol Jazz Festival
**Egypten: Cairo Jazz Festival
*Asien
**Indien: India meets Europe
**Japan: Tokyo Jazz Festival
**Südkorea: Jarasum International Jazz Festival
**Vietnam: Hanoi Jazz Festival, Ho-Chi-Minh City Jazz Festival

D'Gruppen Funky P a Remo Cavallini And The Gentles mam Jeff Herr um Schlogezei ware Virgruppe bei de Concerte vun: Pink, Joe Cocker, Lionel Richie, Samy Deluxe, Cypress Hill, Dick Brave, Candy Dulfer, Ten Years After, Selah Sue, The Blues Brothers, Silbermond, Juli ...

De Jeff Herr huet follgend pedagogesch Projeten initiéiert:
* Lëtzebuerg sicht de beschten Drummer (2008-2009, nationale Concours fir Batteuren);
* Drummer meets Band (2005-2010, Projet fir de Veräin Just Music Bartreng).

De Jeff Herr ass Grënnungsmember a President vu Bluebird Music a.s.b.l., déi als Zil huet, déi musikalesch an artistesch Zeen zu Lëtzebuerg an an der Groussregioun ze fërderen andeems se kulturell Manifestatiounen organiséiert an hir Promotioun bedreift.

De Jeff Herr ass Member vum Aarbechtsgrupp “Drumset” vun der “Commission nationale des programmes de l'enseignement musical”.

Vun 1998 bis 2008 war de Jeff Herr Chargé de cours fir Perkussioun a Schlogezei bei der UGDA (Union Grand-Duc Adolphe Luxembourg).

Zënter 2008 ass hie Chargé de cours fir Perkussioun a Schlogezei op der Péitenger Museksschoul.

## Discographie

### Jeff Herr Corporation
* 2004: Modern Times. CD. Label: Waltzing-Parke Records, WPR jazz 2004-003, LC13541.
* 2007: Conspiracy. CD. Label: Waltzing-Parke Records WPR jazz 2007-010, LC13541.
* 2014: Layer Cake. CD. Label: IGLOO Records, Editions SOWAREX, IGL259.
* 2017: Manifesto (feat. Adam Rogers). CD. Label: Igloo Records, IGL289.

### Tele-Port
* 2019: Tele-Port, CD. Label: Double Moon Records, DMCHR 71356.
* 2023: Please Disperse. CD. Label: Double Moon Records, DMCHR 71428.

### Herr Bender
* 2020: Fairytale (mam Edsun). Digital Single. Not On Label.
* 2021: In My Mind (mam Sacha Hanlet aka ‘Them Lights' um Gesank). Digital Single. Not On Label.
* 2022: Wolf. Digital Single. Not On Label.

### The Gazmen
* 2015: Feel Good (mam Klyive Live). CD, Single. Label: G-Minor Records.
* 2016: City Lights (mam Ricardo Vieira). Digital Single. Label: G-Minor Records.
* 2017: A Little Like That (mam Lata Gouveia). Digital Single. Label: G-Minor Records.
* 2018: Hold Up (mam Lata Gouveia). Digital Single. Label: G-Minor Records.
* 2019: Pushin' (mam Klyive Live). Digital Single. Label: G-Minor Records.
* 2020: Music (mam Them Lights). Digital Single. Label: G-Minor Records.
* 2021: Jam (mam Lata Gouveia). Digital Single. Label: G-Minor Records.
* 2023: Stay (mam Vinylic). Digital Single. Label: G-Minor Records.

### Lata Gouveia
* 2014: Radio Nights. CD. Not On Label.
* 2016: Radio Cuts: 2007-2015. EP. Not On Label.
* 2018: Healed & Gone. CD. Not On Label.
* 2022: Stay The Same. CD. Label: Timezone Records, TZ2244.

### Remo Cavallini Band
* 2009: Authentic South. CD. Label: CD Press Luxembourg, ACM 09.
* 2014: Self Control. CD. Not On Label.
* 2017: The Last Blues From 29. CD. Not On Label.

### Divers Formatiounen
* 2000: Stories to be told. Tweed. CD. Not On Label.
* 2002: My Place In Town. Tweed. Not On Label.
* 2006: Smile Baby. Funky P. Single. Label: FP Records.
* 2006: Tweed. Tweed. CD. Not On Label.
* 2007: Real Love. Funky P. Single. Label: FP Records.
* 2009: Cico. Libero Come Erminio. CD. Label: Winged Skull Records / 6 Mic Production.
* 2010: Get The Funk. Funky P. Society. CD. Label: IGWT Music.
* 2010: Brownies Colours. Rob Bruynen. CD. Album. Label: Mons Records, MR 874480.
* 2011: Project Apollo. O'Leary, Herr, Kjaergaard. CD. Label: Mark O'Leary.
* 2012: Funk'd Up. Funky P. EP. Label: JHP.
* 2012: Antarctica. CDr, Album. TIBProd. Italy, TIBIT025. (Mark O'Leary & Jeff Herr & Søren Kjærgaard)
* 2012: India Meets Europe. Pandit Deobrat Mishra & friends. Live-CD. Not On Label.
* 2016: Finally. Claudia Losito. CD. Not On Label.
* 2017: Glow. When Airy met Fairy. CD. Label: Believe, WAMFCDP001.
* 2019: Here And Now. Sigurdur Flosason DeLUX 4tet (Michel Reis, Jeff Herr, Marc Demuth, Sigurdur Flosason). CD. Label: Double Moon Records, DMCHR 71360.
* 2019: Flying to Persia. Rouzbeh Asgarian Ensemble. CD. Label: Goodday records.

### Op Kompilatiounen
* 2001: Next Generation. Various Artists. CD. #1: Why Have You Gone? (Tweed) Label: WPR.
* 2007: Taste Music: Jazz Made In Luxembourg. CD. #4: Modern Times (Jeff Herr Corporation). Label: Sony DADC, A0100772619-0101.
* 2007: Jazz Live @ Abbaye de Neumünster Luxembourg (Caravan, David Fettmann Group).
* 2009: Taste Music: Jazz Made In Luxembourg. CD. #5: The Stalker (Jeff Herr Corporation). Label: Equinox Productions.
* 2009: Jazz Live @ Abbaye de Neumünster Luxembourg vol. 2. (Gaya, GASZ*3).
* 2015: Various – 5th European Blues Challenge - Brussels. #10: Self Control (Remo Cavallini Band). Label: Music Avenue, 250371. 
* 2015: Action culturelle SACEM Luxembourg. Vol. 4. CD #2. (Feel Good, mam Klyive Live. Label: G Minor Records).
* 2015: LUX | jazz. CD. Label: music:LX (#3: Funky Monkey, Jeff Herr Corporation).
* 2020: Luxembourg Sounds Like...Jazz. CD. Label: music:LX, HOA306561. (Flight With Only One Wing, Tele-Port, Label: Double Moon/Challenge Records)
* 2021 Blues Club Compilation Vol. 1. Digital Release. #1: Playing the Blues (Remo Cavallini).

## Literatur
*Caregari, L., 2021. Jazz : Lévitations globales. Woxx onliine vum 2021-04-29, https://www.woxx.lu/jazz-levitations-globales/ [Iwwert dem Jazzquartett Tele-Port !]
*Libération, 2014. Joujou - Guide Culture. Libération du 8-9 novembre 2014. [Encart iwwert d'Erschénge vum Album Layer Cake (Igloo Records) vun der Jeff Herr Corporation].

## Kuckt och
*Lëscht vu lëtzebuergesche Museker
## Um Spaweck
*Websäit vum Jeff Herr
*Facebook-Säit vum Jeff Herr
*Instagram-Säit vum Jeff Herr
*Youtube-Säit vum Jeff Herr